شەفەق نیوز/ سەرچەوەیگ ئەمنی، ئمڕوو سێشەممە، خەوەردا لە کوشیان ٣ کەس وە رویداویگ هاتوچو لە باکوور ناحیەی جەلەولا.
سەرچەوەگە ئەرا ئاژانس شەفەق نیوز وت: ماشینیگ سێ کەس لەناوی بوینە، دالە پایەی کارەبا لەبان ری حسێنی لە باکوور جەلەولا، ک وەکوتپڕ بویە هووکار کوشیان گشتیان.
وتیش: تەرم قوربانیەیل ئەرا پزشک دادوەری کلکریانە، ودەسەڵتەیل هاتوچو لێکۆڵینەوە لە رویداوەگە واز کردن.
